龍蝦伊麪

龍蝦伊麪係香港一道海鮮麪食，令伊麪都充滿海鮮味。又叫「伊麪燴龍蝦」。亦有食肆將龍蝦起肉做成龍蝦球，又叫「伊麪燴龍蝦球」。

香港嘅龍蝦伊麪主要分做兩大種類：用上湯燴或者用芝士汁燴。

做法 
燒滾水，將麪煮軟，撈起備用。
洗淨蝦、剝殼、去腸，備用。
用牛油燒熱鑊，落蒜茸炒香，將蝦煎熟，夾起。
同一油鑊，放入雞湯、水、奶，煮滾，逐片加入車打芝士，落埋鹽、糖同胡椒粉調味，最後逐少加入生粉水至醬汁稠身。
用醬拌麪，放啲蝦上面。

乾燒伊麪

海鮮
麪條嘢食